Pofferige oe |Health24
Ek is 35 jaar oud, met geen allergie nie behalwe n tipe hooikoors/sinus die tyd van die jaar, gewoonlik jeukerige oe en hoofpyne veroorsaak. Ek het so drie weke terug opgestaan met baie pofferige oe, wat nie weggaan nie. Dis soos sakke onder my oe, wat ek nog nooit gehad het nie. Dit is asof my hele gesig water of iets terughou, want my gesig is nie so ''maer'' soos altyd nie. Al wat ek begin gebruik het, was Texa 10 vir die jeukerigheid, en ek het sedertdien opgehou om te kyk of dit die oorsaak was, maar die pofferigheid gaan nie weg nie. Niks het verander by my nie en ek kry genoeg rus en slaap. Wat kan die oorsaak wees en hoe kan ek dit probeer oplos?
Answer 8,286 views
Jy sal jou dokter vir 'n ondersoek moet konsulteer om sinusitis uit te skakel. Daar is wel ander redes vir swelling van die gesig, soos byvoorbeeld 'n kroniese allergie, 'n lae skildklier telling en selfs nierversaking. Dit is daarom belangrik om eerder jou dokter vir 'n ondersoek en bloedtoetse te konsulteer.